Jānis Škapars

Jānis Škapars (dzimis  Remtes pagasta "Veczaļumos") ir latviešu valsts un sabiedriskais darbinieks.

Biogrāfija 
1948. gadā beidza mācības Tukuma vidusskolā. 1953. gadā absolvēja Latvijas Valsts universitātes Juridisko fakultāti, no 1953. līdz 1969. gadam darbojās Latvijas ĻKJS organizāciju vadības struktūrās. 

Vēlāk bija laikraksta "Literatūra un Māksla" redaktors (1969–1985), Rakstnieku savienības literatūras kritikas konsultants. 1988. gadā vadīja darba grupu Latvijas Tautas frontes (LTF) pirmās programmas izstrādei. Bija LTF domes un valdes loceklis. 

1990. gadā Škaparu ievēlēja par Latvijas Republikas Augstākās Padomes (LR AP) deputātu, viņš vadīja Tautas pašvaldības un sabiedrisko lietu komisiju un bija LR AP Prezidija loceklis. Vēlāk bija 7. un 8. Saeimas deputāts.
Vēlāk bija viens no sabiedriskās organizācijas "Jaunrades fonds" dibinātājiem, tā valdes priekšsēdētājs (1994—1997).

Apbalvojumi un pagodinājumi 
 Latvijas PSR Nopelniem bagātais mākslas darbinieks (1980)
 Triju Zvaigžņu ordenis, IV šķira (1998)
 Triju Zvaigžņu ordenis, III šķira (2000)

Atsauces

Ārējās saites 
 Latvijas ļaudis

1927. gadā dzimušie
Saldus novadā dzimušie
LKP biedri
Tautas Partijas politiķi
LR Augstākās Padomes deputāti
7. Saeimas deputāti
8. Saeimas deputāti
Latvijas juristi
Latvijas žurnālisti
Latvijas Universitātes absolventi
Latvijas PSR Nopelniem bagātie kultūras darbinieki
Triju Zvaigžņu ordeņa komandieri
Triju Zvaigžņu ordeņa virsnieki